Kystmaigull

Kystmaigull (Chrysosplenium oppositifolium) er en flerårig urt i sildrefamilien.

Den er lav, noe håret, med firkantede utløpere og vokser ofte i store bestander. De blomstrende skuddene er opprette med motsatte blad. Bladene er runde eller avlange og buttannete. Blomstene har grønne støtteblad. Det er fire gule begerblad, ingen kronblad, to grifler og åtte pollenbærere med sterkt gule pollenknapper. Frukten er en kapsel med mange frø.

Denne planten vokser på våte og skyggefulle steder som elvebredder, langs bekker og på våte berg, helst på sur jord. Den er utbredt i Vest-Europa fra Nord-Spania og Irland østover til vestlige Polen og Tsjekkia. Den er ganske vanlig i Danmark, men ble ikke oppdaget i Sverige før i 1995. I Norge vokser kystmaigull bare på kysten av Vestlandet.

 Litteratur 




 Eksterne lenker 
miniatyr|venstre|Kystmaigull med motsatte blad til venstre, maigull til høyre har spredte blad og de nedre bladene har lang stilk


Kategori:Sildrefamilien
Kategori:Planter formelt beskrevet i 1753
Kategori:Planter formelt beskrevet av Carl von Linné